Райнер Мария Рилке
Жалба

Превод от немски: Петър Велчев, 1979

chitanka.info

Ти се оплакваш, сърце — кому? Все по-отчаяно

пътят ти днес лъкатуши сред неразбираеми

хора. Но е напразно,

тъй като твоят път устремен —

води в грядущето,

в невъзвратимото.

А по̀ преди? Нима плачеше? Беше паднала,

бавно узряваща ягода на радостта.

Днес дървото на моята радост е скършено,

страшната буря прекърши невинното,

празнично мое дърво.

То украсяваше моя невидим пейзаж,

по-познаваем, по-близък ме правеше

за долетелите ангели, невидими.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.